钦定古今图书集成/历象汇编/岁功典/第078卷 > 水调歌头〈燕山九日作〉 范成大
## 钦定古今图书集成/历象汇编/岁功典/第078卷 > 水调歌头〈燕山九日作〉 范成大

万里汉家使，双节照清秋。旧京行遍，中夜呼啸济黄
流。寥落桑榆西北，无限太行紫翠，相伴过芦沟。岁晚
客多病，风露冷貂裘。　对重九，须烂醉，莫牵愁。黄花
为我，一笑不管鬓霜羞。袖里天书咫尺，眼底关河百
二，歌罢此生浮。惟有平安信，随雁到南州。